Source: https://www.zakonypreludi.sk/zz/2020-116/znenie-20200508
Timestamp: 2020-07-03 14:37:17+00:00

Document:
116/2020 Z. z. Nariadenie vlády Slovenskej republiky o niektorých opatreniach v oblasti sociálnych služieb v čase m... | Znenie od 08.05.2020
Účinnosť od 08.05.2020 do14.06.2020
Znenie 08.05.2020 - 14.06.2020
a) sa neuplatňuje právo prijímateľa sociálnej služby v zariadení sociálnych služieb (ďalej len „zariadenie“) na utvorenie podmienok na zabezpečenie osobného kontaktu s osobou, ktorú si sám určí, podľa § 6 ods. 3 písm. a) zákona,
b) sa neuplatňuje povinnosť obce a vyššieho územného celku poskytnúť pobytovú formu sociálnej služby v zariadení uvedenom v § 34 až 39 zákona alebo zabezpečiť poskytovanie tejto sociálnej služby podľa § 8 ods. 1 až 3 zákona; to neplatí, ak fyzická osoba, ktorá je odkázaná na pobytovú formu sociálnej služby v zariadení uvedenom v § 34 až 39 zákona, spĺňa podmienku podľa § 8 ods. 6 zákona a
1. bezprostredne pred začatím poskytovania tejto sociálnej služby jej bola poskytovaná sociálna služba v zariadení podľa § 104a ods. 4 zákona najmenej po dobu štrnástich dní alebo sa jej poskytovala ústavná zdravotná starostlivosť v zdravotníckom zariadení a absolvovala počas tohto pobytu alebo tejto ústavnej zdravotnej starostlivosti testovanie na ochorenie COVID-19 s negatívnym výsledkom, alebo
2. vybrala si poskytovateľa sociálnej služby podľa § 104a ods. 3 zákona; prijímateľ sociálnej služby sa najmenej po dobu štrnástich dní umiestni v obytnej miestnosti vytvorenej na účel preventívneho oddelenia od ostatných prijímateľov sociálnej služby a absolvuje testovanie na ochorenie COVID-19,
c) sa neuplatňuje povinnosť neverejného poskytovateľa sociálnej služby podľa § 8 ods. 9 zákona; to neplatí, ak fyzická osoba, ktorá je odkázaná na pobytovú formu sociálnej služby v zariadení uvedenom v § 34 až 39 zákona, spĺňa podmienky podľa písmena b),
d) poskytovateľ pobytovej formy sociálnej služby v zariadení uvedenom v § 34 až 39 zákona nemôže prijať do zariadenia fyzickú osobu, ak nie sú splnené podmienky podľa písmena b),
e) lehota podľa § 68 ods. 1 písm. f) a g) a § 68 ods. 2 písm. a) a f) zákona neplynie,
f) sa týždenná pobytová forma sociálnej služby v zariadení poskytuje aj počas soboty, nedele, štátneho sviatku a ďalšieho dňa pracovného pokoja, ak sa prijímateľ sociálnej služby a poskytovateľ sociálnej služby nedohodnú na jej prerušení počas obdobia trvania mimoriadnej situácie.

References: § 6
 § 34
 § 8
 § 34
 § 8
 § 104
 § 104
 § 8
 § 34
 § 34
 § 68
 § 68